CELEX: 32015R2438
Language: et
Date: 2015-10-12 00:00:00
Title: Komisjoni delegeeritud määrus (EL) 2015/2438, 12. oktoober 2015, millega kehtestatakse tagasiheitekava teatava põhjalähedase püügi puhul loodepiirkonna vetes

23.12.2015   
            
            
               ET
            
            
               Euroopa Liidu Teataja
            
            
               L 336/29
            
         KOMISJONI DELEGEERITUD MÄÄRUS (EL) 2015/2438,
   12. oktoober 2015,
   millega kehtestatakse tagasiheitekava teatava põhjalähedase püügi puhul loodepiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on tagasiheite järkjärguline kaotamine, kehtestades selliste püütavate liikide lossimiskohustuse, mille suhtes kehtivad püügi piirnormid.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekava, mis põhineb ühisel soovitusel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Belgial, Iirimaal, Hispaanial, Prantsusmaal, Madalmaadel ja Ühendkuningriigil on otsene huvi kalavarude majandamiseks loodepiirkonna vetes. Nimetatud liikmesriigid on esitanud komisjonile ühise soovituse pärast loodepiirkonna vete nõuandekomisjoniga konsulteerimist. Teadusliku panuse andsid asjaomased teadusasutused ning selle on läbi vaadanud kalanduse teadus-, tehnika- ja majanduskomitee (STECF). Ühises soovituses käsitletud meetmed on kooskõlas määruse (EL) nr 1380/2013 artikli 15 lõikega 6 ja seepärast tuleks need lisada määruse (EL) nr 1380/2013 artikli 18 lõike 3 kohaselt käesolevasse määrusesse.
            
         
               (4)
            
            
               Seoses loodepiirkonna vetega tuleks vastavalt määruse (EL) nr 1380/2013 artikli 15 lõike 1 punktile c kohaldada lossimiskohustust hiljemalt alates 1. jaanuarist 2016 selliste püüki määratlevate liikide suhtes, mille puhul kehtivad püügi piirnormid. Vastavalt ühisele soovitusele peaks tagasiheitekava hõlmama alates 1. jaanuarist 2016 kalavarusid, mis määratlevad tursa, kilttursa, hariliku merikeele ja põhjaatlandi süsika mitmeliigilist püüki, norra salehomaari püüki, hariliku merikeele ja atlandi merilesta segapüüki ning euroopa merluusi püüki.
            
         
               (5)
            
            
               Ühises soovituses pakuti välja, et erandit lossimiskohustusest kohaldataks lõkspüüniste, püüniste või mõrdadega ICESi VIa rajoonis ja VII alapiirkonnas püütud norra salehomaari suhtes, kuna teaduslikud tõendid näitavad, et liigi ellujäämismäär on kõrge, võttes arvesse kasutavate vahendite, meetodite ja ökosüsteemi omadusi. STECF leidis, et erand on põhjendatud. Seepärast tuleks asjaomane erand lisada käesolevasse määrusesse.
            
         
               (6)
            
            
               Ühine soovitus sisaldab lossimiskohustusest tehtavat seitset vähese tähtsusega erandit teatavate kalavarude puhul ja kuni teatava tasemeni. STECF vaatas liikmesriikide esitatud tõendid läbi, jõudes üldiselt järeldusele, et ühine soovitus sisaldas põhjendatud argumente seoses selektiivsuse edasise parandamise raskustega ja/või juhupüügi käitlemise ebaproportsionaalselt suurte kuludega, mida mõnel juhul toetas ka kulude kvalitatiivne hinnang. Eespool öeldut arvesse võttes ja esitatuist erinevate teaduslike andmete puudumisel on asjakohane kehtestada vähese tähtsusega erand vastavalt ühises soovituses kavandatud protsendimäärale, järgides tasemeid, mis ei ületa määruse (EL) nr 1380/2013 artikli 15 lõike 1 kohaselt lubatud tasemeid.
            
         
               (7)
            
            
               Vähese tähtsusega erand, mis on kehtestatud ICESi VIId, VIIe, VIIf ja VIIg rajoonis abaraid ja nakkevõrkusid kasutavate kalalaevadega püütud hariliku merikeele aastase kogusaagi suhtes (kuni 3 % aastatel 2016–2018), põhineb asjaolul, et selektiivsuse suurendamist on väga raske saavutada. STECF leidis, et erand on põhjendatud, ja seepärast tuleks asjaomane erand lisada käesolevasse määrusesse.
            
         
               (8)
            
            
               Vähese tähtsusega erand, mis on kehtestatud ICESi VIId ja VIIe rajoonis väiksema kui 100 mm võrgusilma suurusega põhjatraale kasutavate kalalaevadega püütud merlangi aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), põhineb asjaolul, et selektiivsuse suurendamist on väga raske saavutada. STECF leidis, et erandi põhjendamiseks on esitatud piisavalt tõendeid, kuid vähese tähtsusega erandi mahu hindamiseks tuleks saada täiendavat teavet. Seepärast saab kõnealuse erandi lisada määrusesse üksnes koos sättega, mille kohaselt peavad asjaomased liikmesriigid esitama komisjonile täiendavad andmed, mis võimaldaks STECFil täielikult hinnata praegust tagasiheite taset võrreldes taotletud vähese tähtsusega erandi mahuga.
            
         
               (9)
            
            
               Vähese tähtsusega erand, mis on kehtestatud ICESi VIIb–VIIj rajoonis vähemalt 100 mm võrgusilma suurusega põhjatraale kasutavate kalalaevadega püütud merlangi aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), põhineb asjaolul, et selektiivsuse suurendamist on väga raske saavutada. STECF leidis, et erandi põhjendamiseks on esitatud piisavalt tõendeid, kuid vähese tähtsusega erandi mahu hindamiseks tuleks saada täiendavat teavet. STECF märkis ka seda, et käimas on täiendavad selektiivsuse uuringud. Seepärast lisatakse kõnealune erand määrusesse koos sättega, mille kohaselt peavad asjaomased liikmesriigid esitama komisjonile täiendavad andmed, mis võimaldaks STECFil täielikult hinnata praegust tagasiheite taset asjaomase püügi puhul.
            
         
               (10)
            
            
               Vähese tähtsusega erand, mis on kehtestatud ICESi VII (v.a VIIa, VIId ja VIIe) rajoonis väiksema kui 100 mm võrgusilma suurusega põhjatraale kasutavate kalalaevadega püütud merlangi aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), põhineb asjaolul, et selektiivsuse suurendamist on väga raske saavutada. STECF märkis, et kõnealuse erandi põhjendamiseks on esitatud vähe arvandmeid. STECF leidis, et vähese tähtsusega erandi hindamiseks tuleks saada täiendavat teavet. Seepärast võib kõnealuse erandi lisada määrusesse üksnes koos sättega, mille kohaselt peavad asjaomased liikmesriigid esitama komisjonile täiendavad andmed, mis võimaldaks STECFil erandi kehtestamise toetuseks esitatud teavet paremini hinnata.
            
         
               (11)
            
            
               Vähese tähtsusega erand, mis on kehtestatud norra salehomaari aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), mis on püütud kalalaevadega, millel on kohustus lossida norra salehomaari ICESi VII alapiirkonnas, põhineb asjaolul, et selektiivsuse suurendamist on väga raske saavutada. STECF leidis, et erand on põhjendatud. Seepärast tuleks asjaomane erand lisada käesolevasse määrusesse.
            
         
               (12)
            
            
               Vähese tähtsusega erand, mis on kehtestatud norra salehomaari aastase kogusaagi suhtes (kuni 7 % aastatel 2016 ja 2017 ning kuni 6 % aastal 2018), mis on püütud laevadega, millel on kohustus lossida norra salehomaari ICESi VIa rajoonis, põhineb asjaolul, et selektiivsuse suurendamist on väga raske saavutada ja et on olemas tõendavad arvandmed juhupüügi käitlemise ebaproportsionaalselt suurte kulude kohta. STECF leidis, et erand on põhjendatud. Seepärast tuleks asjaomane erand lisada käesolevasse määrusesse.
            
         
               (13)
            
            
               Vähese tähtsusega erand, mis on kehtestatud ICESi VIId, VIIe, VIIf ja VIIg rajoonis suurema selektiivsusega püügivahendeid kasutavate kalalaevadega püütud liikide aastase kogusaagi suhtes (kuni 3 % aastatel 2016–2018), põhineb asjaolul, et selektiivsuse suurendamist on väga raske saavutada. STECF märkis, et erandi eesmärk on kompenseerida suurema selektiivsusega püügivahendite kasutamist ja taotletud vähese tähtsusega erandiga hõlmataks ülejäänud tagasiheide. Seepärast tuleks asjaomane erand lisada käesolevasse määrusesse.
            
         
               (14)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Seda tuleks kohaldada alates 1. jaanuarist 2016, et järgida määruse (EL) nr 1380/2013 artiklis 15 sätestatud ajaraamistikku. Kõnealuse määruse artikli 15 lõike 6 kohaselt tuleks käesolevat määrust kohaldada mitte kauem kui kolm aastat,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   Käesolevas määruses on esitatud määruse (EL) nr 1380/2013 artikli 15 lõikes 1 sätestatud lossimiskohustuse rakendamise üksikasjad ja seda kohaldatakse alates 1. jaanuarist 2016 nimetatud määruse artikli 4 lõike 2 punktis c määratletud loodepiirkonna vetes käesoleva määruse lisas sätestatud kalapüügi suhtes.
   Artikkel 2
   Ellujäämismääral põhinev erand
   Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse lõkspüüniste, püüniste või mõrdadega (püügivahendite koodid: (2) FPO ja FIX) ICESi VIa rajoonis ja VII alapiirkonnas püütud norra salehomaari (Nephrops norvegicus) suhtes.
   Artikkel 3
   Vähese tähtsusega erandid
   1.   Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
   
               a)
            
            
               hariliku merikeele (Solea solea) puhul kuni 3 % aastatel 2016, 2017 ja 2018 selle liigi aastasest kogusaagist, mis on püütud abaraid ja nakkevõrkusid kasutavate kalalaevadega ICESi VIId, VIIe, VIIf ja VIIg rajoonis;
            
         
               b)
            
            
               merlangi (Merlangius merlangus) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud väiksema kui 100 mm võrgusilma suurusega põhjatraale kasutavate kalalaevadega ICESi VIId ja VIIe rajoonis;
            
         
               c)
            
            
               merlangi (Merlangius merlangus) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud vähemalt 100 mm võrgusilma suurusega põhjatraale kasutavate kalalaevadega ICESi VIIb–VIIj rajoonis;
            
         
               d)
            
            
               merlangi (Merlangius merlangus) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud väiksema kui 100 mm võrgusilma suurusega põhjatraale kasutavate kalalaevadega ICESi VII alapiirkonnast (v.a VIIa, d ja e rajoon);
            
         
               e)
            
            
               norra salehomaari (Nephrops norvegicus) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud kalalaevadega, millel on kohustus lossida norra salehomaari ICESi VII alapiirkonnas;
            
         
               f)
            
            
               norra salehomaari (Nephrops norvegicus) puhul kuni 7 % aastatel 2016 ja 2017 ning kuni 6 % aastal 2018 selle liigi aastasest kogusaagist, mis on püütud kalalaevadega, millel on kohustus lossida norra salehomaari ICESi VIa rajoonis;
            
         
               g)
            
            
               hariliku merikeele (Solea solea) puhul kuni 3 % aastatel 2016, 2017 ja 2018 selle liigi aastasest kogusaagist, mis on püütud suurema selektiivsusega püügivahendeid (TBB; püügivahendid, mille võrgusilma suurus on 80–199 mm) kasutavate kalalaevadega ICESi VIId, VIIe, VIIf ja VIIg rajoonis.
            
         2.   Liikmesriigid, kellel on loodepiirkonna vete suhtes otsene majandamishuvi, esitavad komisjonile 1. maiks 2016 täiendavad andmed tagasiheite kohta ja muu asjakohase teadusliku teabe, mis toetaks lõike 1 punktides b, c ja d sätestatud erandite kehtestamist. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu hiljemalt 1. septembriks 2016.
   Artikkel 4
   Lossimiskohustusega hõlmatud laevad
   1.   Liikmesriigid määravad käesoleva määruse lisas sätestatud kriteeriumide alusel kindlaks laevad, mille suhtes lossimiskohustust iga konkreetse püügi puhul kohaldatakse.
   2.   Asjaomased liikmesriigid esitavad komisjonile ja teistele liikmesriikidele 31. detsembriks 2015 liidu kalanduskontrolli turvalise veebisaidi kaudu lõike 1 alusel iga lisas sätestatud püügi kohta kindlaks määratud laevade nimekirja. Liikmesriigid ajakohastavad neid nimekirju.
   Artikkel 5
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse 1. jaanuarist 2016 kuni 31. detsembrini 2018.
   Artiklit 4 kohaldatakse alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.1.2013, lk 22.
   
      (2)  Käesolevas määruses kasutatud püügivahendite koodid on määranud kindlaks ÜRO Toidu- ja Põllumajandusorganisatsioon.
   
      LISA
      
         Lossimiskohustusega hõlmatud püük
      
      
                  a)
               
               
                  Püük ICESi VIa rajoonis ja ICESi Vb rajooni liidu vetes
                  
                              Püük (liik)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Traalid ja noodad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 10 % järgmisi päristursalisi: tursk, kilttursk, merlang ja põhjaatlandi süsikas, kohaldatakse lossimiskohustust kilttursa suhtes.
                           
                        
                              Norra salehomaar (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Traalid, noodad, lõkspüünised ja mõrrad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 30 % norra salehomaari, kohaldatakse lossimiskohustust norra salehomaari suhtes.
                           
                        
            
                  b)
               
               
                  Euroopa merluusi püük ja ühine lubatud kogupüük ICESi VI ja VII alapiirkonnas ning ICESi Vb rajooni liidu vetes
                  
                              Püük (liik)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Euroopa merluus
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Traalid ja noodad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 30 % euroopa merluusi, kohaldatakse lossimiskohustust euroopa merluusi suhtes.
                           
                        
                              Euroopa merluus
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Kõik nakkevõrgud
                           
                           
                              Kõik
                           
                           
                              Kogu euroopa merluusi saak on hõlmatud lossimiskohustusega.
                           
                        
                              Euroopa merluus
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Kõik õngejadalaevad
                           
                           
                              Kõik
                           
                           
                              Kogu euroopa merluusi saak on hõlmatud lossimiskohustusega.
                           
                        
            
                  c)
               
               
                  Norra salehomaari püük ja ühine lubatud kogupüük ICESi VII alapiirkonnas
                  
                              Püük (liik)
                           
                           
                              Püügivahendi kood
                           
                           
                              Püügivahendi kirjeldus
                           
                           
                              Võrgusilma suurus
                           
                           
                              Lossimiskohustus
                           
                        
                              Norra salehomaar (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Traalid, noodad, lõkspüünised ja mõrrad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 30 % norra salehomaari, kohaldatakse lossimiskohustust norra salehomaari suhtes.
                           
                        
            
                  d)
               
               
                  Püük ICESi VIIa rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahend
                           
                           
                              Võrgusilma suurus
                           
                           
                              Lossimiskohustus
                           
                        
                              Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Traalid ja noodad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 10 % järgmisi päristursalisi: tursk, kilttursk, merlang ja põhjaatlandi süsikas, kohaldatakse lossimiskohustust kilttursa suhtes.
                           
                        
            
                  e)
               
               
                  Püük ICESi VIId rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahend
                           
                           
                              Võrgusilma suurus
                           
                           
                              Lossimiskohustus
                           
                        
                              Harilik merikeel (Solea solea)
                           
                           
                              TBB
                           
                           
                              Kõik piimtraalid
                           
                           
                              Kõik
                           
                           
                              Kogu hariliku merikeele saak on hõlmatud lossimiskohustusega.
                           
                        
                              Harilik merikeel (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Traalid
                           
                           
                              < 100 mm
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 5 % harilikku merikeelt, kohaldatakse lossimiskohustust hariliku merikeele suhtes.
                           
                        
                              Harilik merikeel (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Kõik abarad ja nakkevõrgud
                           
                           
                              Kõik
                           
                           
                              Kogu hariliku merikeele saak on hõlmatud lossimiskohustusega.
                           
                        
                              Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Traalid ja noodad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 25 % järgmisi päristursalisi: tursk, kilttursk, merlang ja põhjaatlandi süsikas, kohaldatakse lossimiskohustust merlangi suhtes.
                           
                        
            
                  f)
               
               
                  Hariliku merikeele püük ICESi VIIe rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahend
                           
                           
                              Võrgusilma suurus
                           
                           
                              Lossimiskohustus
                           
                        
                              Harilik merikeel (Solea solea)
                           
                           
                              TBB
                           
                           
                              Kõik piimtraalid
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 10 % harilikku merikeelt, kohaldatakse lossimiskohustust hariliku merikeele suhtes.
                           
                        
                              Harilik merikeel (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Kõik abarad ja nakkevõrgud
                           
                           
                              Kõik
                           
                           
                              Kogu hariliku merikeele saak on hõlmatud lossimiskohustusega.
                           
                        
            
                  g)
               
               
                  Püük ICESi VIIb, VIIc ja VIIf–VIIk rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahend
                           
                           
                              Võrgusilma suurus
                           
                           
                              Lossimiskohustus
                           
                        
                              Harilik merikeel (Solea solea)
                           
                           
                              TBB
                           
                           
                              Kõik piimtraalid
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 5 % harilikku merikeelt, kohaldatakse lossimiskohustust hariliku merikeele suhtes.
                           
                        
                              Harilik merikeel (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Kõik abarad ja nakkevõrgud
                           
                           
                              Kõik
                           
                           
                              Kogu hariliku merikeele saak on hõlmatud lossimiskohustusega.
                           
                        
            
                  h)
               
               
                  Püük ICESi VIIb, VIIc, VIIe ja VIIf–VIIk rajoonis
                  
                              Püük (liik)
                           
                           
                              Püügivahendi kood
                           
                           
                              Püügivahend
                           
                           
                              Võrgusilma suurus
                           
                           
                              Lossimiskohustus
                           
                        
                              Tursk (Gadus morhua), kilttursk (Melanogrammus aeglefinus), merlang (Merlangius merlangus) ja põhjaatlandi süsikas (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Traalid ja noodad
                           
                           
                              Kõik
                           
                           
                              Kui 2013. ja 2014. aastal kõikide laeva poolt lossitud liikide üldkoguse hulgas on rohkem kui 25 % järgmisi päristursalisi: tursk, kilttursk, merlang ja põhjaatlandi süsikas, kohaldatakse lossimiskohustust merlangi suhtes.